न्यूनतम पेंशन 5000 रुपए हो
रतलाम | न्यू रोड स्थित सेंट्रल होटल में सहकारी बैंकों के पेंशनर्स महासंघ की बैठक हुई। न्यूनतम पेंशन 5000 रुपए करने पर चर्चा की। सदस्यों ने बताया दो साल से बैठक होने के बाद भी कोई फैसला नहीं हुआ। जल्द निराकरण नहीं होता है तो आंदोलन करेंगे। एक कमेटी का गठन किया है। प्रदेश स्तर का सम्मेलन 16 जनवरी को रखने का फैसला लिया। जिला सहकारी बैंकों कर्मचारियों को 1 जनवरी 2006 से छठे वेतनमान का लाभ दिया लेकिन पेंशनरों को नहीं दिया। माणक लाल सोनी, भंवरसिंह तंवर, रमेशचंद्र मालवीय, प्रकाश कावड़िया, एम. एल. पुरोहित, विक्रमसिंह देवड़ा, सौभागमल कोठारी आदि मौजूद थे।
hin_Deva hin_Deva